Vi var to mødre med hver vår sønn på 5 år på helgetur. Leiligheten var veldig fin og trivelig og vi følte oss hjemme med en gang. For oss var det spesielt fint at det bodde barn der (leker, barnefilmer etc). Med gangavstand til både Stockholm Södra (pendeltog til og fra flyplassen) og T-banestasjonen ved Mariatorget, kom vi oss greit rundt. Vi tilbrakte mest tid på Djurgården og da var det veldig greit å ta T-bane til Slussen og deretter Djurgårdsfergen. Den ene dagen gikk vi fra leiligheten til fergekaien og det gikk helt fint med to 5-åringer i reisefølget. Kommunikasjonen med Carina gikk veldig bra med raske tilbakemelinger og informative svar. Alt i alt en flott helg og vi kommer gjerne igjen.